CELEX: 62013TN0132
Language: hu
Date: 2013-03-04 00:00:00
Title: T-132/13. sz. ügy: 2013. március 4-én benyújtott kereset — Deweerdt és társai kontra Számvevőszék

27.4.2013   
            
            
               HU
            
            
               Az Európai Unió Hivatalos Lapja
            
            
               C 123/21
            
         2013. március 4-én benyújtott kereset — Deweerdt és társai kontra Számvevőszék
   (T-132/13. sz. ügy)
   2013/C 123/36
   Az eljárás nyelve: francia
   
      Felek
   
   
      Felperesek: Sonja Deweerdt (Rulles, Belgium), Didier Lebrun (Luxembourg, Luxemburg) és Margot Lietz (Mensdorf, Luxemburg) (képviselők: A. Coolen, J.-N. Louis, E. Marchal és D. Abreu Caldas, ügyvédek)
   
      Alperes: az Európai Unió Számvevőszéke
   
      Kereseti kérelmek
   
   A felperesek azt kérik, hogy a Törvényszék:
   
               —
            
            
               határozzon úgy, hogy
               
                           —
                        
                        
                           a Számvevőszék belső szabályzatának 4. cikke jogellenes, amennyiben az a hatása, hogy biztosítja azon tagja büntetlenségét, akinek felelősségét zaklatás miatt megállapították;
                        
                     
                           —
                        
                        
                           semmisítse meg a Számvevőszék 2012. december 13-i azon határozatát, amelyben nem fordult a Bírósághoz egyfelől annak vizsgálatát kérve, hogy N. S. — aki ebben az időszakban a Számvevőszék tagja volt — már nem felel meg a megkívánt feltételeknek, vagy nem tesz eleget a hivatalából eredő kötelezettségeknek, másfelől — abban az esetben, ha a megbízatása megszűnt — a nyugdíjjogosultsága megvonásának megállapítását kérve;
                        
                     
                           —
                        
                        
                           a Számvevőszéket kötelezze a költségek viselésére.
                        
                     
         
      Jogalapok és fontosabb érvek
   
   Keresetük alátámasztása érdekében a felperesek négy jogalapra hivatkoznak.
   
               1.
            
            
               Az első, a Számvevőszék belső szabályzata 4. cikkének jogellenességére alapított jogalap, mivel az biztosítja azon tagja büntetlenségét, akinek felelősségét zaklatás miatt megállapították.
            
         
               2.
            
            
               A második, arra alapított jogalap, hogy a megtámadott határozat inkoherencia miatt jogellenes, mivel a Számvevőszék kifejezetten elismerte N. S. kötelezettségszegését, azonban elutasította, hogy a Bíróság előtt keresetet indítson ellene.
            
         
               3.
            
            
               A harmadik, azon releváns indokolás teljes hiányára alapított jogalap, amely lehetővé tette volna a felperesek számára a megtámadott határozat megalapozottságának értékelését.
            
         
               4.
            
            
               A negyedik, a jogbiztonság elvének megsértésére, valamint a joggal való visszaélésre alapított jogalap, mivel a Számvevőszék csak egy évvel és egy nappal a külső vizsgáló jelentésének bemutatást követően vizsgálta az N. S. elleni bírósági kereset megindításának célszerűségét.